চলতি বছর ডয়চে ভেলের ‘‘দ্য বব্স – বেস্ট অফ অনলাইন অ্যাক্টিভিজম” অ্যাওয়ার্ডের ‘সামাজিক পরিবর্তন’ বিভাগের জুরি অ্যাওয়ার্ড দেয়া হয়েছে মুক্তমনা ব্লগকে৷ জার্মানির বন শহরে অনুষ্ঠিত গ্লোবাল মিডিয়া ফোরামে এক বর্ণাঢ্য অনুষ্ঠানে মুক্তমান ব্লগের বন্যা আহমেদের হাতে পুরস্কার তুলে দেয়া হয়৷ এ সময় তিনি বলেন, ‘‘মুক্তমনার যে কোনো অর্জন বা প্রাপ্তি অভিজিতের কাছে ছিল দুনিয়া পাওয়ার মতো ব্যাপার৷ মুক্তমান ছিল অভিজিতের গর্ব এবং আনন্দ৷ এই অ্যাওয়ার্ড গ্রহণ করতে পারলে তার চেয়ে সন্তুষ্ট কেউ হতে পারত না৷ দ্য বব্স অ্যাওয়ার্ড মুক্তমনা মডারেশন টিম, ব্লগার এবং সামগ্রিকভাবে মুক্তমনা কমিউনিটিকে তাদের সংগ্রাম চালিয়ে যেতে সহায়তা করবে৷”